techiaith/cofnodycynulliad_en-cy huggingface dataset:
English: Thank you, Mick Antoniw. We will have no further committee meetings to discuss our report on the devolution of broadcasting, but we have published our report today, Deputy Minister, so you may want to have a look of that. And also just before we conclude, I wanted to say, as committee Chair, thank you very much for your contribution to public life. I'm not sure I can put it better than David Melding did, but thank you very much for all your work within Government and prior to that, of course. We don't want to go over old stories here, but thank you very much for your contribution to public life. We very much appreciate that. And thank you to everyone else for your contributions this morning. So, if there's nothing to add, we'll move on. Thank you very much for joining us this morning.
Welsh: Diolch, Mick Antoniw. Yn sicr, bydd yna ddim pwyllgor arall inni drafod ein hadroddiad ar ddatganoli darlledu, ond mae'r adroddiad mas heddiw, Ddirprwy Weinidog, felly efallai y byddwch chi eisiau cymryd cipolwg ar gynnwys hynny. Ac hefyd, jest cyn gorffen, roeddwn i eisiau dweud, fel Cadeirydd y pwyllgor, diolch ichi am eich cyfraniad i fywyd cyhoeddus. Dwi ddim yn siŵr fy mod i'n gallu ei ddweud e'n well na David Melding, ond diolch ichi am eich holl waith yn y Llywodraeth, ac hefyd cyn hynny, wrth gwrs. Dwi ddim eisiau mynd dros hen hanes, ond diolch ichi am eich cyfraniad i fywyd cyhoeddus. Rydyn ni'n gwerthfawrogi hynny. A diolch i bawb arall hefyd am eich cyfraniadau chi y bore yma. Felly, os nad oes yna unrhyw beth i'w ychwanegu, rydyn ni'n mynd i symud ymlaen nawr. Diolch yn fawr ichi am ddod atom.
English: In my old age, yes.
Welsh: Yn fy henoed, wrth gwrs.
English: Not as old as me.
Welsh: Wel, ddim mor hen â fi.
English: Item 3 on the agenda is papers to note. We have correspondence with the Deputy Minister for Culture, Sport and Tourism on the draft Welsh Government budget for 2021-22. That's the only correspondence this morning. We usually have more. Is everyone content to note? Okay.
Welsh: Eitem 3 ar yr agenda yw papurau i'w nodi. Mae yna ohebiaeth gyda'r Dirprwy Weinidog Diwylliant, Chwaraeon a Thwristiaeth ynghylch cyllideb ddrafft Llywodraeth Cymru ar gyfer 2021-22. Dyna'r unig ohebiaeth sydd gyda ni. Fel arfer mae yna fwy. Roeddwn i'n disgwyl darllen mwy. Ydy pawb yn hapus i nodi hynny? Iawn.
English: We'll move on to item 4, a motion under Standing Order 17.42 to resolve to exclude the public. Everyone content? Excellent. Thank you very much.
Welsh: Rydyn ni'n symud ymlaen, wedyn, at eitem 4, cynnig o dan Reol Sefydlog 17.42 i wahardd y cyhoedd o weddill y cyfarfod. Pawb yn hapus ac yn llawen? Grêt. Diolch yn fawr iawn ichi.
English: Thanks for that. A final question from me: how does the Welsh Government intend to fund the race equality action plan, and when will the consultation on that plan be published, please?
Welsh: Diolch am hwnna. Cwestiwn olaf gyda fi: sut ydy'r Llywodraeth yn bwriadu ariannu'r cynllun gweithredu ar gydraddoldeb hiliol, a phryd bydd yr ymgynghoriad ar y cynllun yn cael ei gyhoeddi, os gwelwch yn dda?
English: Good afternoon. Welcome to this Plenary session. Before we begin, I want to set out a few points. A meeting held by video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and those are set out on your agenda. I would also remind Members that Standing Orders relating to order in Plenary meetings apply to this meeting.
Welsh: Prynhawn da. Croeso, bawb, i'r Cyfarfod Llawn y prynhawn yma. Cyn i ni ddechrau, dwi angen nodi ychydig o bwyntiau. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y cyfarfod yma, ac mae'r rheini wedi'u nodi ar eich agenda chi. Dwi eisiau atgoffa'r Aelodau hefyd fod y Rheolau Sefydlog sy'n ymwneud â threfn yn y Cyfarfod Llawn yn berthnasol i'r cyfarfod yma, wrth gwrs.
English: So, the first item on our agenda this afternoon is questions to the First Minister, and the first question this afternoon is from Dai Lloyd.
Welsh: Felly, yr eitem gyntaf ar ein hagenda ni y prynhawn yma yw'r cwestiynau i'r Prif Weinidog, ac mae'r cwestiwn cyntaf y prynhawn yma gan Dai Lloyd.
English: Thank you for the question, Llywydd. Ever since the UK Government turned down the project, it's the support of Welsh Government, financially and politically, which has helped the local taskforce to keep alive the potential development of a Swansea bay tidal lagoon, and we continue to work with others to advance the case of Welsh marine energy.
Welsh: Diolch am y cwestiwn, Llywydd. Ers i Lywodraeth y DU wrthod cefnogi'r prosiect, cefnogaeth Llywodraeth Cymru, yn ariannol ac yn wleidyddol, sydd wedi helpu'r tasglu lleol i gadw'r potensial ar gyfer datblygu morlyn llanw bae Abertawe yn fyw. Rydym yn parhau i weithio gydag eraill i ddatblygu'r achos o blaid ynni'r môr yng Nghymru.
English: Diolch yn fawr. First Minister, the lack of decision making on this issue is becoming a source of huge frustration locally. As you said, we know that the UK Government will not invest in this project, but what is disappointingly becoming apparent is that the Welsh Government has no plans to take ownership of this project either. There has been no detailed public response to the Swansea bay city region report of May 2019, and despite the Labour leader of Swansea Council claiming back in June 2020 that he hoped to see the Welsh Government back plans for the revised lagoon 'within the next few weeks', I quote, we have heard nothing. Are people in Swansea therefore right to conclude that the Welsh Government has given up on the tidal lagoon, and, if not, what evidence can you provide to show that you are working towards delivering the scheme?
Welsh: Diolch yn fawr. Prif Weinidog, mae'r diffyg mewn gwneud penderfyniadau ar y mater hwn yn dod yn destun rhwystredigaeth enfawr yn lleol. Fel y dywedasoch, rydym ni'n gwybod na wnaiff Llywodraeth y DU fuddsoddi yn y prosiect hwn, ond yr hyn sy'n dod i'r amlwg yn anffodus yw nad oes gan Lywodraeth Cymru unrhyw gynlluniau i gymryd perchnogaeth o'r prosiect hwn ychwaith. Ni chafwyd ymateb cyhoeddus manwl i adroddiad dinas-ranbarth bae Abertawe ym mis Mai 2019, ac er i arweinydd Llafur Cyngor Abertawe honni yn ôl ym mis Mehefin 2020 ei fod yn gobeithio gweld Llywodraeth Cymru yn cefnogi cynlluniau ar gyfer y morlyn diwygiedig 'o fewn yr wythnosau nesaf', dyfynnaf, nid ydym wedi clywed dim. A yw pobl yn Abertawe yn iawn i ddod i'r casgliad felly bod Llywodraeth Cymru wedi troi ei chefn ar y morlyn llanw, ac, os nad ydych chi, pa dystiolaeth allwch chi ei darparu i ddangos eich bod chi'n gweithio tuag at ddarparu'r cynllun?
English: Back in April 2019, First Minister, the Minister for Finance and Trefnydd at that point confirmed that Welsh Government continued to be an enthusiastic supporter of the proposal at that time and that funding was still on the table should 'a viable proposal come forward' - I'm just quoting her there. Do you think that the Dragon Island proposal is a viable one, and, if so, how much money has been ring-fenced in this year's budget as a contribution towards it moving forward, or are you in a position as a Welsh Government to say, 'Well, actually, it may not be for Swansea, this money; it could be for other tidal projects', as hinted by the Trefnydd in later contributions on this type of question? Is it for the lagoon or not?
Welsh: Yn ôl ym mis Ebrill 2019, Prif Weinidog, cadarnhaodd y Gweinidog Cyllid a'r Trefnydd bryd hynny bod Llywodraeth Cymru yn parhau i fod yn gefnogwr brwd o'r cynnig bryd hynny a bod cyllid yn dal ar y bwrdd pe byddai 'cynnig hyfyw yn cael ei gyflwyno' - rwy'n ei dyfynnu hi yn y fan yna. A ydych chi'n credu bod cynnig Ynys y Ddraig yn un hyfyw, ac, os felly, faint o arian sydd wedi ei neilltuo yng nghyllideb eleni fel cyfraniad tuag ato wrth symud ymlaen, neu a ydych chi mewn sefyllfa fel Llywodraeth Cymru i ddweud, 'Wel, mewn gwirionedd, efallai nad yw ar gyfer Abertawe, yr arian hwn; gallai fod ar gyfer prosiectau llanw eraill', fel yr awgrymwyd gan y Trefnydd mewn cyfraniadau diweddarach ar y math hwn o gwestiwn? A yw ar gyfer y morlyn ai peidio?
English: Llywydd, I think the Welsh Government has been clear throughout - we are committed to tidal energy and to marine energy in Wales. The Swansea bay tidal lagoon was obviously the front-runner in all of that, because it had developed its proposals, and it believed it had the support of the UK Government in doing so. The Charles Hendry review, set up by the UK Government to advise it on the possibility, described it, as the Member will remember, as a no-regrets investment. The UK Government then took 18 months to reply to the Hendry review, before turning it down in June 2018. We need the UK Government to come to the table, to do it in a way that would make the Dragon Energy Island project a viable proposition, because it will only be a viable proposition if it is done on a partnership basis. If that happens, the Welsh Government will be there to play our part, as we have demonstrated. As I said, if it were not for the money that we put into the development of that alternative proposition, there wouldn't be anything to discuss. But it's there because of the work that we and, of course, Swansea Council and local players have put into it. If the UK Government will back up its warm words with some actual action and some hard cash, the Welsh Government will be there too.
Welsh: Llywydd, rwy'n credu bod Llywodraeth Cymru wedi bod yn eglur o'r cychwyn - rydym ni wedi ymrwymo i ynni'r llanw ac i ynni morol yng Nghymru. Mae'n amlwg mai morlyn llanw bae Abertawe oedd y cystadleuydd blaen yn hynny i gyd, gan ei fod wedi datblygu ei gynigion, ac roedd yn credu bod ganddo gefnogaeth Llywodraeth y DU i wneud hynny. Fe'i disgrifiwyd gan adolygiad Charles Hendry, a sefydlwyd gan Lywodraeth y DU i'w chynghori ar y posibilrwydd, fel y bydd yr Aelod yn cofio, fel buddsoddiad dim edifar. Yna cymerodd Llywodraeth y DU 18 mis i ymateb i adolygiad Hendry, cyn ei wrthod ym mis Mehefin 2018. Rydym ni angen i Lywodraeth y DU ddod at y bwrdd, ei wneud mewn ffordd a fyddai'n gwneud prosiect Ynys Ynni'r Ddraig yn gynnig hyfyw, oherwydd bydd yn gynnig hyfyw dim ond os caiff ei wneud ar sail partneriaeth. Os bydd hynny yn digwydd, bydd Llywodraeth Cymru yno i chwarae ein rhan, fel yr ydym ni wedi ei ddangos. Fel y dywedais, pe na byddai am yr arian a gyfrannwyd gennym ni at ddatblygu'r cynnig amgen hwnnw, ni fyddai unrhyw beth i'w drafod. Ond mae yno oherwydd y gwaith yr ydym ni ac, wrth gwrs, Cyngor Abertawe a buddiannau lleol wedi ei wneud arno. Os gwnaiff Llywodraeth y DU gefnogi ei geiriau gwresog gyda rhywfaint o weithredu pendant a rhywfaint o arian caled, bydd Llywodraeth Cymru yno hefyd.
English: Our major asset in terms of renewables is the tidal movement in the Severn estuary. It is the equivalent of hydropower and geothermal power in Iceland, and hydropower in China and Brazil. Welsh Government support has never been in doubt. Will the First Minister continue to press the Westminster Government on the production of electricity via tidal lagoon, obviously starting with Swansea?
Welsh: Ein prif ased o ran ynni adnewyddadwy yw'r symudiad llanw yn aber afon Hafren. Mae'n cyfateb i ynni dŵr a phŵer geothermol yng Ngwlad yr Iâ, a phŵer dŵr yn Tsieina a Brasil. Ni fu amheuaeth erioed ynghylch cefnogaeth Llywodraeth Cymru. A wnaiff y Prif Weinidog barhau i bwyso ar Lywodraeth San Steffan o ran cynhyrchu trydan drwy forlyn llanw, gan ddechrau gydag Abertawe yn amlwg?
English: Well, Llywydd, I think Mike Hedges has just set out just why the failure of the UK Government to act on this is so frustrating, and so frustrating for Wales. We have unique opportunities in Wales in marine energy, whether that is in the Menai straits, whether that is around Pembrokeshire, or whether it is with tidal lagoon technology, to capitalise on the groundbreaking work that has already been done in preparing for a demonstration project in Swansea. And of course the Welsh Government goes on explaining to the UK Government the unique opportunities that the tidal reach of the Severn estuary provides. Wales and the United Kingdom need to be at the cutting edge of the global energy revolution that will be needed in years to come. We have all the natural assets to allow us to be in that position, and I very much share Mike Hedges's frustration at the failure of the UK Government to recognise that potential and to act on it.
Welsh: Wel, Llywydd, rwy'n credu bod Mike Hedges newydd nodi pam mae methiant Llywodraeth y DU i weithredu ar hyn mor rhwystredig, ac mor rhwystredig i Gymru. Mae gennym ni gyfleoedd unigryw yng Nghymru ym maes ynni morol, boed hynny yn y Fenai, boed hynny o gwmpas sir Benfro, neu gyda thechnoleg morlynnoedd llanw, i fanteisio ar y gwaith arloesol sydd eisoes wedi ei wneud i baratoi ar gyfer prosiect arddangos yn Abertawe. Ac wrth gwrs, mae Llywodraeth Cymru yn parhau i esbonio i Lywodraeth y DU y cyfleoedd unigryw y mae cyrhaeddiad llanw aber afon Hafren yn eu cynnig. Mae angen i Gymru a'r Deyrnas Unedig fod ar flaen y gad yn y chwyldro ynni byd-eang y bydd ei angen yn y blynyddoedd i ddod. Mae gennym ni'r holl asedau naturiol i ganiatáu i ni fod yn y sefyllfa honno, ac rwy'n sicr yn rhannu rhwystredigaeth Mike Hedges am fethiant Llywodraeth y DU i gydnabod y potensial hwnnw ac i weithredu arno.
English: Llywydd, the relationships continue to be, too often, unpredictable, ad hoc, disrupted by aggressively unilateral actions by the UK Government, and without the necessary underpinning of machinery for inter-governmental co-operation required to preserve the UK and enable it to prosper as a voluntary association of four nations.
Welsh: Llywydd, mae'r berthynas yn parhau, yn rhy aml, i fod yn anrhagweladwy, yn ad hoc, wedi ei tharfu gan weithredoedd unochrog ymosodol gan Lywodraeth y DU, a heb y sylfaen angenrheidiol o weithdrefnau ar gyfer cydweithredu rhynglywodraethol sydd ei hangen i gynnal y DU a chaniatáu iddi ffynnu fel cymdeithas wirfoddol o bedair gwlad.
English: First Minister, you like to blame the UK Government for problems or aggression in the relationship, but shouldn't you take some responsibility? You chose to have yourself filmed saying the Prime Minister is really, really awful. How does that help bring the UK Government to the table? You've concluded the UK is over; you're running candidates who support independence at the coming election. This morning, one of your Ministers supported BBC Wales appointing an ex-chief executive of Plaid Cymru as its director of content. Wasn't the Secretary of State right to tell me last week that this is all about you palling up with Plaid Cymru with a view to a coalition after the election, and, so long as we have devolution, we will be on a slippery slope to independence?
Welsh: Prif Weinidog, rydych chi'n hoffi rhoi'r bai ar Lywodraeth y DU am broblemau neu ymddygiad ymosodol yn y berthynas, ond oni ddylech chi gymryd rhywfaint o gyfrifoldeb? Fe wnaethoch chi ddewis cael eich hun wedi eich ffilmio yn dweud bod Prif Weinidog y DU yn wirioneddol ofnadwy. Sut mae hynny yn helpu i ddod â Llywodraeth y DU at y bwrdd? Rydych chi wedi dod i'r casgliad bod y DU ar ben; rydych chi'n defnyddio ymgeiswyr sy'n cefnogi annibyniaeth yn yr etholiad sydd i ddod. Y bore yma, cefnogodd un o'ch Gweinidogion benodiad BBC Cymru o gyn-brif weithredwr Plaid Cymru fel ei gyfarwyddwr cynnwys. Onid oedd yr Ysgrifennydd Gwladol yn iawn i ddweud wrthyf i yr wythnos diwethaf bod hyn i gyd yn ymwneud â chi'n ymgyfeillio a Phlaid Cymru gyda golwg ar glymblaid ar ôl yr etholiad, a, chyhyd ag y bydd gennym ni ddatganoli, y byddwn ni ar lethr llithrig i annibyniaeth?
English: Well, Llywydd, the Welsh Government has, time after time, for a decade, under the leadership that my predecessor, Carwyn Jones, gave to this whole agenda, argued for a constitutional convention to put the United Kingdom on a footing that would allow it to prosper in the future, and that is my position and the position of my party. We believe that the United Kingdom is better off for having Wales in it and that Wales is better off for being in the United Kingdom. There's no ambiguity at all in our position. What we lack is a UK Government willing to act in a way that recognises that, 20 years into devolution, attempting to bring devolved Governments to heel rather than to bring us closer together, will ever be a recipe for securing the continuation of a successful United Kingdom. Time after time, both Carwyn Jones and I have urged UK Ministers to enter into the serious conversations that are needed to establish inter-governmental machinery, to find independent means of resolving and avoiding disputes between the nations, to do that on the basis of a parity of participation and of respect. Instead, we face a UK Government that unilaterally and aggressively takes funding, takes powers away from devolved Governments across the United Kingdom and, in its everyday actions, feeds the forces that will lead to the United Kingdom's break-up, unless the United Kingdom Government is prepared to recognise the foolishness of its approach and instead to follow the sorts of arguments and constructive proposals that the Welsh Government has consistently brought to this debate.
Welsh: Wel, Llywydd, mae Llywodraeth Cymru, dro ar ôl tro, ers degawd, o dan yr arweiniad a roddodd fy rhagflaenydd, Carwyn Jones, i'r holl agenda hon, wedi dadlau dros gonfensiwn cyfansoddiadol i roi'r Deyrnas Unedig ar sail a fyddai'n caniatáu iddi ffynnu yn y dyfodol, a dyna fy safbwynt i a safbwynt fy mhlaid. Rydym ni'n credu bod y Deyrnas Unedig yn well ei byd o fod â Chymru ynddi a bod Cymru yn well ei byd o fod yn y Deyrnas Unedig. Nid oes unrhyw amwysedd o gwbl yn ein safbwynt ni. Yr hyn nad oes gennym ni yw Llywodraeth y DU sy'n barod i weithredu mewn ffordd sy'n cydnabod, 20 mlynedd ers datganoli, na fydd ceisio gwneud i Lywodraethau datganoledig ufuddhau yn hytrach na dod â ni yn nes at ein gilydd, byth yn rysáit ar gyfer sicrhau parhad Teyrnas Unedig lwyddiannus. Dro ar ôl tro, mae Carwyn Jones a minnau wedi annog Gweinidogion y DU i gynnal y sgyrsiau difrifol sydd eu hangen i sefydlu gweithdrefn rynglywodraethol, i ddod o hyd i ffyrdd annibynnol o ddatrys ac osgoi anghydfod rhwng y cenhedloedd, i wneud hynny ar sail cydraddoldeb cyfranogiad a pharch. Yn hytrach, rydym ni'n wynebu Llywodraeth y DU sy'n cymryd cyllid yn unochrog ac yn ymosodol, yn cymryd pwerau oddi wrth Lywodraethau datganoledig ar draws y Deyrnas Unedig ac, yn ei gweithredoedd bob dydd, yn bwydo'r grymoedd a fydd yn arwain at chwalu'r Deyrnas Unedig, oni bai bod Llywodraeth y Deyrnas Unedig yn barod i gydnabod ffolineb ei dull gweithredu ac yn dilyn, yn hytrach, y mathau o ddadleuon a chynigion adeiladol y mae Llywodraeth Cymru wedi eu cyfrannu yn gyson at y ddadl hon.
English: First Minister, can I ask you about positive steps that you can take in working with the UK Government to make Wales a safer place for everyone? I, along with many other Members and people across Wales, lit up my doorstep on Saturday evening to support the Reclaim the Streets campaign, not just to pay my respects to Wenjing Lin and Sarah Everard, but also to show a commitment to making our communities across Wales a safer place. You've just mentioned communities. Much more action is needed now to help women and people feel safer in our communities. Can you confirm that the Welsh Government will do what it can to positively collaborate with the UK Government on this specific issue? And could you also tell us a little bit more about the steps that Welsh Government is taking to empower women and to reassure people that they are safe in communities across Wales?
Welsh: Prif Weinidog, a gaf i eich holi am gamau cadarnhaol y gallwch chi eu cymryd gan weithio gyda Llywodraeth y DU i wneud Cymru yn lle mwy diogel i bawb? Goleuais i, ynghyd â llawer o Aelodau a phobl eraill ledled Cymru, fy stepen drws nos Sadwrn i gefnogi ymgyrch Reclaim the Streets, nid yn unig i dalu teyrnged i Wenjing Lin a Sarah Everard, ond hefyd i ddangos ymrwymiad i wneud ein cymunedau ledled Cymru yn lleoedd mwy diogel. Rydych chi newydd sôn am gymunedau. Mae angen llawer mwy o weithredu nawr i helpu menywod a phobl i deimlo yn fwy diogel yn ein cymunedau. A allwch chi gadarnhau y bydd Llywodraeth Cymru yn gwneud yr hyn a all i gydweithio yn gadarnhaol gyda Llywodraeth y DU ar y mater penodol hwn? Ac a allech chi ddweud ychydig mwy wrthym ni hefyd am y camau y mae Llywodraeth Cymru yn eu cymryd i rymuso menywod ac i dawelu meddyliau pobl eu bod nhw'n ddiogel mewn cymunedau ledled Cymru?
English: Well, Llywydd, I thank Nick Ramsay for that very serious and pertinent question, and of course the Welsh Government will act positively and constructively with other Governments in the United Kingdom. Women in Wales and elsewhere in the United Kingdom must be safe and feel safe. And if that's to happen in Wales, then that can only be with a combination of services that are devolved and non-devolved. If the UK Government wants a constructive conversation and engagement on that issue, then, of course, they will find a ready partner for that here. In terms of the actions that we can take, these were set out in the statement issued earlier today by my colleague Jane Hutt, the Deputy Minister and Chief Whip, who has dedicated her whole political career to advancing the causes of women and girls here in Wales. I commend the statement to Members of the Senedd. It sets out the actions that we, as a Welsh Government, will embark upon and, as I say, in answering Nick Ramsay, where others are willing to act with us in a genuinely collaborative fashion, we will always - we will always - be prepared to do that in the most constructive way.
Welsh: Wel, Llywydd, diolchaf i Nick Ramsay am y cwestiwn difrifol a pherthnasol iawn yna, ac wrth gwrs bydd Llywodraeth Cymru yn gweithredu yn gadarnhaol ac yn adeiladol gyda Llywodraethau eraill yn y Deyrnas Unedig. Mae'n rhaid i fenywod yng Nghymru ac mewn mannau eraill yn y Deyrnas Unedig fod yn ddiogel a theimlo yn ddiogel. Ac os yw hynny yn mynd i ddigwydd yng Nghymru, yna dim ond gyda chyfuniad o wasanaethau sydd wedi eu datganoli ac nad ydyn nhw wedi eu datganoli y gall hynny fod. Os yw Llywodraeth y DU eisiau cael sgwrs ac ymgysylltiad adeiladol ar y mater hwnnw, yna, wrth gwrs, byddan nhw'n canfod partner parod ar gyfer hynny yn y fan yma. O ran y camau y gallwn ni eu cymryd, nodwyd y rhain yn y datganiad a gyhoeddwyd yn gynharach heddiw gan fy nghyd-Weinidog Jane Hutt, y Dirprwy Weinidog a'r Prif Chwip, sydd wedi neilltuo ei gyrfa wleidyddol gyfan i hyrwyddo achosion menywod a merched yma yng Nghymru. Cymeradwyaf y datganiad i Aelodau'r Senedd. Mae'n nodi'r camau y byddwn ni, fel Llywodraeth Cymru, yn ymgymryd â nhw ac, fel y dywedais, wrth ateb Nick Ramsay, pan fo eraill yn barod i weithredu gyda ni mewn modd gwirioneddol gydweithredol, byddwn ni bob amser - byddwn ni bob amser - yn barod i wneud hynny yn y ffordd fwyaf adeiladol.